Boek: 'Onverskrokke vroue' – Bettina Wyngaard | Maroela Media
Bettina Wyngaard, aktivis en regsgeleerde, ontleed dié kwessie in 'n gesprek tussen die Bybel en Suid-Afrika se Grondwet. Sy kyk spesifiek na die sogenaamde tekste van verskrikking ("texts of terrors") in die Bybel. Hoe moet ons dit verstaan? Het vroue in Bybelse tye dinge dan anders beleef as ons vandag? En hoe staan dit vandag met vroue – as versorgers in die Covid-19-pandemie, as leiers in die kerk, as huiswerkers? En wat van seksuele teistering by die werk, transgenderregte en hutsmerk-aktivisme?
Onverskrokke vroue bied 'n omvattende, deeglik nagevorste en indringende blik op aktuele vrae waarmee ons daagliks worstel. Terselfdertyd vier dit vroue se moed en sal jou nie net diep laat dink nie, maar ook opnuut inspireer.
Wyngaard het op Grabouw skool gegaan en haar LLB-graad aan die US voltooi. Sy word die eerste vrou wat 'n regspraktyk op Grabouw begin, maar verlaat die regsberoep om voltyds te skryf. Sy het vier fiksietitels agter haar naam en haar debuut is met die Jan Rabie-prys vereer. Wyngaard skryf vir Litnet en is 'n lid van die Andrew Murray-pryskomitee.